ออมเงินเดือนละ 2000 จะได้ถึงล้านมั้ย ?
1. ยาก แต่ก็สู้ๆนะ
2. ไม่น่าได้ เงินต้องกินต้องใช้ยังไม่รู้ว่าจะพอมั้ย 
3. ได้ แต่ออมแค่ 2000 บาทต่อเดือน จะให้ถึงล้านคงต้องเก็บจนถึงชาติหน้า
4. ไม่ได้ น้อยเกินไปต้องเก็บมากกว่านี้
5. ได้ ถ้าหากเริ่มต้นเก็บออมตั้งแต่อายุยังน้อยและเพิ่มเติมเงินออมตามโอกาสที่เข้ามา เช่น มีรายได้เพิ่มจากโบนัส เงินเดือนเพิ่ม หรือมีรายได้จากช่องทางอื่นๆ รวมถึงมีวินัยการเงินเคร่งครัดมีการวางแผนการใช้จ่ายเงินอย่างประหยัดมัธยัสถ์อดออม ตลอดจนสร้างนิสัยรักการออมให้เป็นปรกติวิสัย
คำตอบได้แก่ 5.  
เพราะว่า หากจะออมเงินเดือนละ 2000 แล้วจะให้ได้ถึงล้าน เราต้องมีวินัยการเงินและสร้างนิสัยเรื่องการออมได้ตั้งแต่วันนี้ โดยเริ่มต้นจากเงินเพียงเล็กน้อย แล้วพยายามสร้างวินัยเรื่องการออมที่ทำอย่างต่อเนื่องโดยเริ่มต้นจากน้องๆนักเรียน นักศึกษา หรือนักศึกษาที่เพิ่งจบมาแล้วเข้าทำงานใหม่ๆและเริ่มต้นการออมเงิน จากเงินเดือนละ “ 2,000 “ บาทเท่านั้น  จะเห็นว่าเงินเริ่มต้นเพียง2,000บาท ถ้าเริ่มเก็บตอนอายุ 23 ปี หลังจากจบการศึกษาและเริ่มทำงาน จากเงิน2,000 เป็นเงินเริ่มต้นที่ไม่ได้มากแต่ประสิทธิภาพคับแก้ว แตะเงินล้านได้เลย หากผลตอบแทนที่ 3% ตอนอายุ 50 ปี ก็สามารถเห็นเงินหลัก “ ล้าน “ ได้แล้ว หากผลตอบแทนที่ 5% ตอนอายุ 45 ปี ก็มีเงินล้านอยู่ในมือได้ หากผลตอบแทนที่ 8% ตอนอายุ 40 ต้นๆก็มีเงินล้านได้ แต่ทั้งนี้ จะหาผลตอบแทนที่ 8% จะต้องหาความรู้และประเมินความเสี่ยงที่เรารับได้ด้วย หากผลตอบแทนที่สูง หรือสูงมากจะต้องคำนึงถึงเรื่องความเสี่ยงด้วยว่าเป็นความเสี่ยงที่เรารับได้จริงๆ และต้องหาความรู้ทางการเงินประกอบด้วย 

อย่างเก็บออมและลงทุน อย่าลงทุนตามกระแส หรือหลงกับผลตอบแทนที่สวยหรูเกินจริง สิ่งสำคัญอีกประการคือ มีรายได้มากก็ควรเก็บและลงทุนเพิ่มเติมด้วย เช่น มีรายได้เพิ่มจากโบนัส เงินเดือนเพิ่ม หรือมีรายได้จากช่องทางอื่นๆก็ควรเก็บเพิ่ม แล้วเก็บเท่าไหร่ที่เหมาะสม ? 

การออมที่ดีคือการออมจากรายได้ที่มีอย่างน้อย 10-30% ของเงินได้ หากมีค่าใช้จ่ายน้อย หรือไม่มีหนี้สินก็จะเพิ่มการออมให้มากขึ้นกว่านี้ได้ ไม่มีบังคับว่าต้องเท่าไหร่ แต่ต้องมีสัดส่วนที่เหมาะสม สัมพันธ์กับรายได้ ค่าใช้จ่าย หนี้สินที่เรามีด้วย ที่ไม่ทำให้เราอึดอัดจนไม่มีความสุข ขาดรสชาติของชีวิตไป 

ดังนั้นหากมีเงินมากขึ้น ออมและลงทุนมากขึ้น เราอาจจะได้สัมผัสเงิน “ ล้าน “ ได้ตั้งแต่อายุน้อยๆได้ เมื่อเราเรียนรู้การเก็บเงิน ล้านแรก ได้ เงินล้านต่อไปจะง่ายขึ้น เห็นไหมว่าการที่เราจะมีเงิน “ ล้าน “ ไม่ใช่เรื่องยาก หากเรามีความตั้งใจ วินัย และสร้างนิสัยเรื่องการออม หากต้องการความรู้ หรือช่องทางการออมที่เหมาะสมนอกจากหาความรู้เอง ก็สามารถ ปรึกษานักวางแผนการเงินมืออาชีพ ที่จะคอยแนะนำและประเมินความเสี่ยงที่เรารับได้อย่างมืออาชีพได้
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน